Man erken dat hy meisie (5) verkrag, vermoor | Nuus24
Kaapstad – ‘n Man het in Khayelitsha se landdroshof verskyn in verband met die moord op ‘n vyfjarige meisie oor die afgelope feesseisoen, het ‘n koerant berig.Daily Voice berig aanklaers het aan die hof gesê dat die beskuldigde, Charles "Bhuti" Makgetha (39), vroeër ‘n verklaring afgelê het waarin hy in detail verduidelik het hoe hy Lilitha Mgwebi vermoor het.“Die beskuldigde het in ‘n skulderkenning gesê dat hy die slagoffer vermoor en verkrag het. Die staat sal dus borgtog teenstaan,” het die aanklaer, Phelan Stuurman, gesê.Makgetha het glo vir sy regsverteenwoordiger gesê hy moenie aansoek om borgtog doen nie, want hy wil nie die hof se tyd mors nie.Die saak is tot 28 Januarie vir verdere ondersoek uitgestel.Die slagoffer se ontbinde lyk is verlede week op ‘n bed in ‘n plakkershut in Khayelitsha gevind. Makgetha het glo dié woning vir ‘n vriendin oor die feesseisoen opgepas. Volg Nuus24 op Twitter